জমজমাট অনুষ্ঠানের মধ্য দিয়ে সাংবাদিকদের সংগঠন জাতীয় প্রেসক্লাব ও ঢাকা রিপোর্টার্স ইউনিটি (ডিআরইউ) বাংলা নববর্ষকে বরণ করেছে। প্রেসক্লাব বর্ষবরণে তাদের সদস্য ও পরিবারবর্গের জন্য সকাল থেকে বিকেল পর্যন্ত বাঙালী খাবার পরিবেশনসহ সাংস্কৃতিক অনুষ্ঠানেরও আয়োজন করে। ঢাকা রিপোর্টার্স ইউনিটিও তাদের সদস্য ও পরিবারের সদস্যদের জন্য দিনব্যাপী অনুষ্ঠানের আয়োজন করে। ইউনিটির বিশেষ আকর্ষণ ছিল টাঙ্গাইলের ঐতিহ্যবাহী সঙযাত্রা। বর্ষবরণের শুভেচ্ছা বিনিময়ে তথ্যমন্ত্রী হাসানুল হক ইনু জাতীয় প্রেসক্লাব ও ডিআরইউ তে আসেন।